Melodi Grand Prix 2015 var den 53. utgaven av Melodi Grand Prix, Norges nasjonale uttaking til Eurovision Song Contest. Elleve sanger deltok i finalen 14. mars 2015 i Oslo Spektrum i Oslo. Vinnerlåten ble «A Monster Like Me», framført av Mørland og Debrah Scarlett. Mørland har skrevet vinnerlåten. Duoen representerte Norge i Eurovision Song Contest 2015 i Wien, der de kvalifiserte seg via andre semifinale. I finalen endte «A Monster Like Me» på åttendeplass med 102 poeng. Dette var Norges tredje topp ti-plassering på rad.